CELEX: 62018TN0447
Language: et
Date: 2018-07-18 00:00:00
Title: Kohtuasi T-447/18: 18. juulil 2018 esitatud hagi – TUIfly versus komisjon

27.8.2018   
            
            
               ET
            
            
               Euroopa Liidu Teataja
            
            
               C 301/45
            
         
      18. juulil 2018 esitatud hagi – TUIfly versus komisjon
      (Kohtuasi T-447/18)
      (2018/C 301/61)
      Kohtumenetluse keel: saksa
      
         Pooled
      
      
         Hageja: TUIfly GmbH (Langenhagen, Saksamaa) (esindajad: advokaadid L. Giesberts ja M. Gayger)
      
         Kostja: Euroopa Komisjon
      
         Nõuded
      
      Hageja palub Üldkohtul:
      
                  —
               
               
                  tühistada komisjoni 11. novembri 2016. aasta otsuse (EL) 2018/628 Austria rakendatud riigiabi SA.24221(2011/C) (ex 2011/NN) kohta Klagenfurti lennujaamale, Ryanairile ja teistele lennujaama kasutavatele lennuettevõtetele (ELT 2018, L 107, lk 1) artiklid 7 ja 8, samuti artiklid 9, 10 ja 11 osas, milles neis viidatakse artiklitele 7 ja 8;
               
            
                  —
               
               
                  mõista kulud välja komisjonilt.
               
            
         Väited ja peamised argumendid
      
      Hagiavalduse põhjenduseks esitatakse järgmised väited.
      
                  —
               
               
                  Otsus rikub Euroopa Liidu põhiõiguste harta artiklit 41, hea halduse põhimõtet ja hageja kaitseõigusi, kuna komisjon ei võimaldanud hagejal tutvuda uurimistoimikuga ja ei seadnud teda olukorda, kus tal oleks olnud võimalus ennast piisavalt kaitsta.
               
            
                  —
               
               
                  Otsus rikub ELTL artikli 107 lõiget 1, sest komisjon ei ole tõendanud, et hageja oleks valikuliselt soodustanud.
               
            
                  —
               
               
                  Otsus rikub ELTL artikli 107 lõiget 1, sest komisjon ületas oma kaalutluspädevust, kui ta kohaldas turumajanduse tingimustes tegutseva investori põhimõtet menetluslikus tähenduses.
                  Sellega seoses väidab hageja, et komisjon rikkus menetlusnorme, kui ta kohaldas kontrolli läbi viies 2014. aasta lennuliikluse suunistest tulenevaid rangemaid eeskirju, kuigi aluseks olevad asjaolud toimusid varasematel aastatel – nimelt aastatel 2003–2009.
               
            
                  —
               
               
                  Otsus rikub ELTL artikli 107 lõiget 1, sest komisjon ületas oma kaalutluspädevust, kui ta turumajanduse tingimustes tegutseva investori põhimõtet kohaldades ei teinud asjaolusid piisaval määral kindlaks.
                  Siinkohal väidab hageja, et komisjon järeldas hageja poolt sõlmitud kokkulepetega seotud ulatusliku äriplaani puudumisest lubamatult seda, et väidetavalt puudub Klagenfurti lennujaama kasumlikkuse strateegia ja tema tuvastatud asjaolud Klagenfurti lennujaama kasumlikkuse strateegia kohta olid otsuses ilmselgelt vastuoluliselt.
               
            
                  —
               
               
                  Otsus rikub ELTL artikli 107 lõiget 1, sest komisjon ületas oma kaalutluspädevust, kui ta turumajanduse tingimustes tegutseva investori põhimõtet kohaldades ja tagantjärele koostatud ex ante kasumlikkuse strateegiaga seoses asjaolusid kindlaks tehes ei uurinud neid piisavalt.
                  Siinkohal väidab hageja, et komisjon ei käsitanud lennujaama tuluna abi, mida anti Klagenfurti lennujaamale vastavalt riigiabi käsitlevatele õigusnormidele selle turustusmeetmete rahastamiseks. Peale selle ei uurinud komisjon piisavalt hageja osutatud teenuste turuväärtust ja ei arvestanud seda – kuigi tegemist oli teenustega, mida hageja osutas turuhinnaga.
               
            
                  —
               
               
                  Otsus rikub ELTL artikli 107 lõiget 3, sest komisjon kohaldas põhjendatuse kontrollimisel menetlusnorme rikkudes ebaproportsionaalselt ranget standardit, mis ei ole kooskõlas tema enda praktikaga turustamiskokkulepete sõlmimise ajal.
               
            
                  —
               
               
                  Otsus rikub ELTL artikli 107 lõiget 1, sest komisjon uuris ebapiisavalt asjaolusid, mis olid seotud väidetava abi põhjendatusega.
               
            
                  —
               
               
                  Siinkohal väidab hageja, et komisjon ei võtnud hagejapoolse abi andmise põhjendatuse puhul arvesse abi, mis oli Klagenfurti lennujaamale antud kooskõlas riigiabi käsitlevate õigusnormidega. Lisaks eiras komisjon ELTL artikli 7 lõike 3 punkti c kontrollides turustuskokkulepete regionaal- ja transpordipoliitikaga seotud tähtsust ning sellega seotud märkimisväärset regionaalmajanduslikku mõju.